Document ID: 31980R3476

ΚΑΝΟΝΙΣΜΟΣ (ΕΟΚ) αριθ. 3476/80 ΤΗΣ ΕΠΙΤΡΟΠΗΣ της 30ής Δεκεμβρίου 1980 περί τροποποιήσεως διαφόρων κανονισμών λόγω της προσχωρήσεως της Ελληνικής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τη συνθήκη περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας(1), και ιδίως το άρθρο 146 της προσηρτημένης πράξεως,
Εκτιμώντας:
ότι σύμφωνα με το άρθρο 22 της πράξεως περί προσχωρήσεως της Ελληνικής Δημοκρατίας, οι προσαρμογές των πράξεων που απαριθμούνται στον πίνακα του παραρτήματος II της πράξεως πρέπει να πραγματοποιούνται σύμφωνα με τις κατευθύνσεις που ορίζονται στο εν λόγω παράρτημα-
ότι είναι αναγκαίο να γίνουν επίσης προσαρμογές των πράξεων που έχουν εκδοθεί μετά την υπογραφή της συνθήκης προσχωρήσεως και των οποίων η ισχύς εκτείνεται μετά την 1η Ιανουαρίου 1981-
ότι οι παρούσες διατάξεις του άρθρου 4 του κανονισμού (ΕΟΚ) αριθ. 2300/73 της Επιτροπής της 23ης Αυγούστου 1973 περί των λεπτομερειών εφαρμογής των διαφορικών ποσών για τους κραμβόσπορους και γογγυλόσπορους και περί καταργήσεως του κανονισμού (ΕΟΚ) αριθ. 1464/73(2), όπως τροποποιήθηκε τελευταία από τον κανονισμό (ΕΟΚ) αριθ. 1234/77(3), οδηγούν σε διαπιστώσεις τιμών για τα διάφορα νομίσματα- ότι οι διαφορές αυτές είναι δυνατόν να αποφευχθούν δια χρησιμοποιήσεως των τιμών της ΕΝΜ που υπολογίζονται και δημοσιεύονται καθημερινά από την Επιτροπή-
ότι οι τιμές αυτές της ΕΝΜ καθορίζονται βάσει στοιχείων που ανακοινώνονται από τις κεντρικές τράπεζες των Κρατών Μελών και αναφέρονται σε τιμές συναλλάγματος που διαπιστώνονται την ίδια στιγμή σε κάθε Κράτος Μέλος- ότι η τιμή συναλλάγματος μεταξύ των νομισμάτων δύο Κρατών Μελών δύναται στο εξής να λαμβάνεται από τη σχέση μεταξύ των αντιστοίχων αξιών της ΕΝΜ στα νομίσματα αυτά- ότι σε περίπτωση που μία αγορά συναλλάγματος είναι κλειστή, οι κεντρικές τράπεζες καθορίζουν κατόπιν κοινής συμφωνίας μία αντιπροσωπευτική τιμή για την αξία του σχετικού νομίσματος- ότι ενδείκνυται να λαμβάνεται η τιμή αυτή και σαν βάση για τον υπολογισμό των διαφορικών ποσών, εάν παρουσιασθεί μια τέτοια κατάσταση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στους ακόλουθους κανονισμούς και διατάξεις συμπληρώνεται η ελληνική ένδειξη στις ενδείξεις που αντιγράφoνται σε έξι γλώσσες, δηλαδή:
1. Κανονισμός (ΕΟΚ) αριθ. 2300/73:
α) - Άρθρο 11 παράγραφος 1:
"Σπόροι συγκομισθέντες εις...",
- Άρθρο 11 παράγραφος 2 υπό δ):
"προκειμένου να μεταποιηθεί για την παραγωγή ελαίου ή να τεθεί σε κατάσταση που δεν επιτρέπει να επωφεληθεί της ενισχύσεως κατά την έννοια του άρθρου 31 του κανονισμού (ΕΟΚ) αριθ. 1204/72"-
β) Το άρθρο 4 αντικαθίσταται από το ακόλουθο κείμενο:
"Άρθρο 4
Οι τιμές συναλλάγματος όψεως των νομισμάτων των άλλων Κρατών Μελών έναντι εκάστου νομίσματος των Κρατών Μελών που διατηρούνται μεταξύ τους σε μέγιστο στιγμιαίο άνοιγμα όψεως 2,25% προκύπτουν από τις τιμές της ΕΝΜ που καθορίζονται καθημερινώς από την Επιτροπή εν σχέσει προς τα θεωρούμενα νομίσματα και δημοσιεύονται στη σειρά C της Επίσημης Εφημερίδος των Ευρωπαϊκών Κοινοτήτων".
2. Κανονισμός (ΕΟΚ) αριθ. 1380/75 της Επιτροπής της 29ης Μαΐου 1975 περί του τρόπου εφαρμογής των νομισματικών εξισωτικών ποσών(4), όπως τροποποιήθηκε τελευταία από τον κανονισμό (ΕΟΚ) αριθ. 2844/80(5):
- άρθρο 11 παράγραφος 2, δεύτερο εδάφιο, σημείο 2:
"προοριζόμενο να διατεθεί στην κατανάλωση εις... (Κράτος Μέλος εισαγωγής) εφαρμογή του άρθρου 2α του κανονισμού (ΕΟΚ) αριθ. 974/71",
- άρθρο 11 παράγραφος 2, τρίτο εδάφιο:
"Νομισματικό αντισταθμιστικό ποσό εφαρμοστέο την... (ημερομηνία διαθέσεως στην κατανάλωση) μη χορηγούμενο στο (στα) Κράτος(η) Μέλος(η) εισαγωγής".
3. Κανονισμός (ΕΟΚ) αριθ. 1687/76 της Επιτροπής της 30ής Ιουνίου 1976 περί καθορισμού κοινών λεπτομερειών ελέγχου της χρησιμοποιήσεως και/ή του προορισμού των προϊόντων που προέρχονται από την παρέμβαση(6), όπως τροποποιήθηκε τελευταία από τον κανονισμό (ΕΟΚ) αριθ. 2675/80(7)- άρθρο 7α παράγραφος 2:
"Εγγύηση κατατεθείσα στον...(όνομα και διεύθυνση του πωλούντος φορέως παρεμβάσεως)",
- το παράρτημα του κανονισμού (ΕΟΚ) αριθ. 1687/76 αντικαθίσταται από το παράρτημα του παρόντος κανονισμού.
4. Κανονισμός (ΕΟΚ) αριθ. 1722/77 της Επιτροπής της 28ης Ιουλίου 1977 περί κοινών λεπτομερειών εφαρμογής του κανονισμού (ΕΟΚ) αριθ. 1055/77 περί αποθηκεύσεως και διακινήσεως των προϊόντων των αγορασθέντων από έναν οργανισμό παρεμβάσεως(8):
- το άρθρο 2 παράγραφος 1:
"προϊόντα παρεμβάσεως ευρισκόμενα εις χείρας τ...(όνομα και διεύθυνση του φορέως παρεμβάσεως) προοριζόμενα να αποθηκευθούν εις... (χώρα και διεύθυνση του προβλεπομένου τόπου αποθηκεύσεως) - εφαρμογή του άρθρου 2 πρώτη παύλα του κανονισμού (ΕΟΚ) αριθ. 1055/77)",
- άρθρο 2 παράγραφος 2:
"προϊόντα παρεμβάσεως - διεργασία μεταβιβάσεως - εφαρμογή του άρθρου 2 δεύτερη παύλα του κανονισμού (ΕΟΚ) αριθ. 1055/77",
- άρθρο 5 παράγραφος 4:
"προϊόντα παρεμβάσεως ευρισκόμενα εις χείρας τ... (όνομα και διεύθυνση του φορέως παρεμβάσεως) επιστρεφόμενα μετά αποθήκευση εις... (Κράτος Μέλος όπου αποθηκεύθηκαν τα προϊόντα) - εφαρμογή του άρθρου 2, πρώτη παύλα του κανονισμού (ΕΟΚ) αριθ. 1055/77".
5. Κανονισμός (ΕΟΚ) αριθ. 243/78 της Επιτροπής της 1ης Φεβρουαρίου 1978 περί καθιερώσεως του εκ των προτέρων καθορισμού των νομισματικών εξισωτικών ποσών(9), όπως τροποποιήθηκε τελευταία από τον κανονισμό (ΕΟΚ) αριθ. 1544/78(10):
- άρθρο 3 παράγραφος 1 υπό α)
"Προκαθορισμός του νομισματικού αντισταθμιστικού ποσού",
- άρθρο 3 παράγραφος 1 υπό β):
"Προκαθορισθέν νομισματικό αντισταθμιστικό ποσό την (ημερομηνία προκαθορισμού), ενδεχομένως προσαρμοστέο. Πιστοποιητικό ισχύον εις... (Κράτος Μέλος οριζόμενο από τον αιτούντα)".
6. Κανονισμός (ΕΟΚ) αριθ. 2730/79 της Επιτροπής της 29ης Νοεμβρίου 1979 περί των κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα(11), όπως τροποποιήθηκε τελευταία από τον κανονισμό (ΕΟΚ) αριθ. 2674/80(12):
- άρθρο 11 δεύτερο εδάφιο:
- "Παράδοση για εφοδιασμό - κανονισμός (ΕΟΚ) αριθ. 2730/79",
- "Παράδοση εις (όνομα του διεθνούς οργανισμού) - κανονισμός (ΕΟΚ) αριθ. 2730/79",
- "Παράδοση στις Ένοπλες Δυνάμεις - κανονισμός (ΕΟΚ) αριθ. 2730/79",
- άρθρο 27 παράγραφος 2, δεύτερο εδάφιο:
"Εναποθήκευση με υποχρεωτική παράδοση για τον ανεφοδιασμό - εφαρμογή του άρθρου 26 του κανονισμού (ΕΟΚ) αριθ. 2730/79".
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Δεκεμβρίου 1980.

Labels: 18
15